
cu mi a alcansa e Guiness Book of 
Records na unda ta ser menciona 
cu mi ta e homber di mas gordo di 
Inglaterra, sin embargo mi peso pa 
mi persona ta un handicap terrible 
mes," e la bisa. Pasobra e unico cos 
cu mi por cumpra mescos cu tur 
hende ta boton pa mi camisa y ve- 
ter pa mi sapato." 

George ya un diesdos aña pasa a al- 
cansa e Guiness Book di Records, 
pero awor e ta haciendo tur su posi- 

George e homber mas gordo di In- 
glaterra, a ordo un stul fabrica espe- 
cialmente pe, un Queen Anna-stul 
pa asina e por sosega su record di 
peso di 273 kilo. Y e la ricibi e stul 
hopi contento cual ta un reprodu- 
cion di Queen Anna-stul, den cual 
facilmente dos hende por sinta y 
cual stul a ser traha especialmente 
pa su persona. 

E negociante George, kende ta bi- 
bando na London East End, a bisa 
cu ta un placer pa porfin e tin un 
stul comfortable den cual e por so- 
sega su curpa sin cu e tin miedo cu 
e por kibra cu ne. Pero tambe na su 
oficina e tin un stul cu a ser fabrica 
especialmente pa su persona traha 


di tubonan di hero. 

"Aunque cu ta algo hopi grandioso 

bilidad pa e por kita di e imagen ey, 
cual dia pa dia ta desgusta su perso- 
na mas y mas. George a bisa e si- 
guiente: "Actualmente mi ta tu- 
mando un dieet hopi streng di 500 
caloria pa dia. Mi ta lucha pa perde 
135 kilo na peso den un record di 
tempo di diesocho luna. Cu mi por 


logra esaki, mi ta spera di demostra 
pronto na mundo completo. 

E problema di su peso a cuminsa 
ora cu durante guerra e la ser tuma 
preso na Japon y a keda pa hopi 
tempo largo sin cu e la haya bon 
cuminda y e vitaminanan necesario 
cu un hende humano mester. 


"Mi tabata pisa 76 kilo ora cu mi a 
drenta den servicio na Royal Air 
Force y ora cu mi a regresa mi taba- 
ta tin e peso di 120 kilo," e la con- 
ta. "For di e periodo ey nunca mas 
mi no a normalisa den peso." 

"Papa, si mama muri mi por haya 
su shimisnan pa mi traha un bistir 
pa mi popchi? Y e botonnan di su 
shimisnan tambe mi kier nan." 
David tabata sinta na mesa dilan- 
ti su desayuno ora cu palabranan 
inocente aki cu su yiu muher di 
cuatro aña, Mary a bisa, tabata bol- 
be bin den su memoria. Un palabra 
bisa, sin cu e pober criatura tabata 
sabi e nificacion berdadero di e pa- 
labranan aki. E tabata un mucha 
chiquito y su pensamento no tabata 
alcansa di e leuw ey ainda. 

Tabata enverdad un sufrimento 
grandi pe ora cu su señora kende 
tabata basta dia malo drumi na ca- 
ma a fallece. Ya ta haci un siman 
caba cu David y su yiu muher chi- 
quito a tuma e ultimo despedida 
di esun cu tanto nan dos a stima. 
Un señora cu semper a cumpli cu 
su deber di un hende casa y cu sem- 
per tabata tin tur e atencion nece- 
sario y e stimacion pa su casa y nan 
yiu muher chiquito Mary. Aunque 
cu e grito di hungamento di su yiu 
muher chiquito di cuatro aña con- 
tinuamente ta resona den cas, sin- 
embargo David ta sinti un vacio 
grandi na su curazon. Pero e tin di 
consola su mes, y e ta gradicido na 
Dios cu e por a keda cu un recuer- 
do mas valioso cu por tin di su se- 
ñora cu tanto e la stima den su bi- 


da. Y esey ta un potret bibo den 
forma di su yiu muher cu su señora 
a trece na mundo pe. David na un 
edad joven di 30 aña a bira viudo. 

David kende ta traha e trabou di 
carpinte ariba su mes na su cas 
continuamente ta biba cu e recuer- 
do dushinan di su señora. Recuer- 
donan cu ta pertenece na pasado y 
cu no por bolbe mas. Pero sinem- 
bargo nan ta recuerdonan inolvida- 
ble pa su persona. 

For di su shop di carpinteria e tin 
un bon bista ariba e cura grandi di 
su cas y como cu su muher chiqui- 
to ta gusta hunga den e cura na un- 
da tin algun palo cu sombra fresco 


e ta haya cu e por mira pa su yiu 
muher chiquito y tambe pa su mes. 
Y ora cu e mester sali pa asunto di 
trabou, su bisiña kende ta un señora 
simpatica ta mira pa su yiu muher 
chiquito. 

David tabata un poco na altura con 
pa cushina y haci trabou di cas. Y e 
tabata haya cu cuminda di bleki 
hunto cu un par di sneechi di pan 
no tabata di e malo ey. Te cu ariba 
un dia e señora cu ta su bisiña a avi- 
sa su persona e siguiente: 

"David, no tuma mi na malo. Lo- 
que mi ta bai bisa bo aki no ta mi 
asunto, pero ta pa bo mes un bon y 
tambe pa salud di bo yiu, mi kier 
laga bo sabi cu e cuminda cu bo ta 

duna bo yiu pa come no ta di e bon 
ey. Bo mester percura pa bo yiu por 
haya otro clase di cuminda tambe, 
cu ta pertenece di mas vitamina." 
David no a tuma su bisiña na malo 
y a puntre pa siña su persona con 
pa cushina papa y tambe con pa 
prepara un cuminda hunto cu su 
berdura. Y e bisiña cu tursu cariño 
a siña David con pa haci algun cu- 
minda. Y aunque cu David varios 
vez sa laga e cuminda kima un po- 
co, sinembargo e ta prepara esaki 
tur dia. David ta bari y limpia e cas, 
aunque cu tin biaha e sa lubida di 
limpia den e hukinan di e cas, tam- 
be e ta stofia e mueblesnan y laba 
paña di Mary y cosenan ora cu ta 
necesario. Mas despues e la cumpra 
un pushi di rasa bunita pa Mary, 
pasina e no sinti su mes mucho soli- 
taria. Anochi prome cu Mary bai 
drumi e ta para scucha su yiu ora cu 
e ta resa su oracion; y e prome cos 
cu e ta haci ora cu su yiu muher 
chiquito lanta for di soño, e ta lage 
resa su oracion di mainta. David 
mes tambe semper prome cu e bai 
drumi y tambe ora cu e lanta for di 
soño e ta resa y pidi Dios pa descan- 
so di alma di su señora cu a fallece 
y cu su alma por ser tuma na cielo. 
Un di su palabranan cu semper e no 
ta lubida den su oracion ta e si- 
guiente: "0 mi bon Señor percura 
pa semper mi por cumpli cu mi de- 
ber manera debe ser y si encaso mi 
mester falla guia mi ariba e bon ca- 
minda pa mi ser un bon tata pa mi 
yiu. David cu tur su deber como un 
bon tata ta haci tur su posibilidad 
pa brinda Mary e educacion cu e 
mester pa mayan cu e bira mas 
grandi e lanta bon educa. Y e no ta 
salta ningun diadomingo sin cu e 
ta hiba su yiu misa. Hasta e sa salta 
un dia di trabou pa asina e por sali 
cu su yiu muher chiquito pa e por 
disfruta un poco. Pasobra si su se- 
ñora ta na bida e tambe lo a haci 
mescos. 

Ora cu Mary tabata tin e edad nece- 
sario cu e por a bai un kleuter- 

school, e mes tabata hibe y busca 
Mary for di school. Ariba un bon 
dia David a bisti un di su mihor bis- 
tir cu e tin y e la bai duna e juf- 
frouw di su yiu un bishita na 
school. "Mi ta kere cu mi señora 
tambe lo a haci esaki si e tabata na 
bida," e la pensa den su mes. E juf- 
frouw a lage mira tur loque su yiu 
a haci of siña na e kleuterschool. 
Pero e no por a comprende tur lo- 
cual cu e la mira di tur e pinturanan 
cu su yiu a pinta. "Mi ta kere cu tin 
cos cu mi no por yuda mi yiu cu 
ne," e la pensa den su mes. Mary ta- 
bata tin seis aña di edad ora cu Da- 
vid a bira malo. 

Ariba un diadomingo den e luna di 
Mei e la bishita un dokter. Ora cu e 
la yega su cas bek e la keda hopi 
ora largo sinta den su carpinteria sin 
haci nada. E claridad di solo tabata 
brillando paden door di e bentana 
di glas. David tabata domina com- 
pleto pa un tristeza. 

E participacion di e dokter na su 
persona ainda ta resona den su 
oido. E lo no recupera mas. 

Y e sabi solamente un solo cos, 
ni cu si e tin e oro di mas valioso di 
mundo, e no por cumpra su salud 
mas. Talvez e tin solamente seis lu- 
na ainda di bida .... 

Na e momento ey e tabata por a 
tende un canto cu ta resona. Mary 
tabata cantando pa su popchi. 
Ora cu e anochi ey e ia hiba Mary 
na su cama, y su yiu kier a dune un 
sunchi manera costumber, e la bus- 
ca un manera pa huy for di su yiu, 
pasobra e no mag di sunchi su yiu 
nunca mas. 

E la tené na un distancia y a keda 
mire den su wowo y a bise: "Mary 
awor ta un mucha muher grandi y e 
no kier sigur pa su tata nunca mas 
dune un sunchi." Pero e la ripara cu 
su yiu muher chiquito no a keda 
contento y yen di tristeza e la bira 
su cara y a sali for di e camber di su 
yiu. Pa su mayan e la bai bishita un 
otro dokter pa e tin mas sigur di su 
mes. Y e otro dokter a bise e mes 


un cos cu e dokter cu e la bishita 
prome. E la trata na pensa algo con 
pa e resolve e problema cu e ta 
den. E tin un ruman muher mas cu 
ta bibando pafor di su pais, pero e 
no ta un sorto di persona cu por tu- 
ma e encargo di Mary ariba su res- 
ponsabilidad. Mihor bisa cu su ru- 
man muher ey no ta perfectamente 
bon. Y David no tin ningun otro fa- 
mia mas ni na su banda of na e ban- 
da di su difunto señora na unda e 
por busca un ayudo. Y ariba un dia 
ora cu e señora cu ta su bisiña a bise 
bon cla den su cara, cu e no ta com- 
prende ta di con e ta tene su yiu 
den cas serca dje ainda, pasobra e 
tosamento cu e tin no ta bon pa e 
salud di su yiu, e la keda tur preo- 
cupa. E anochi ey e no por a drumi 
y e la keda pensa ta kiko mas e por 
haci pa su yiu awor cu e tin algun 
dia so podiser di bida. 

Y despues e la bin ariba un deci- 
sion. Pa su mayan e la laga pone un 
aviso den courant cu e siguiente pa- 
labranan: 

Un tata viudo cu tin algun dia so pa 
biba ta busca un bon mayor cu kier 
tuma su yiu muher como un yiu di 
criansa. Mi yiu ta un mucha suma- 
mente cariñoso y bon mucha. E tin 
6 aña di edad, wowo blauwy cabei 
gekrul. Referencias ta ser exigi. 


E prome mayornan a presenta na su 
cas cu un auto hopi luho mes, ma- 

nera tabata su deseo. Tambe na e 
manera cu nan tabata bistir, tambe 
ta quadra cu su deseo. Nan tabata 
tin un yiu muher chiquito cu nan 
cu a bisa den un tono brutal e si- 
guiente: "Esaki ta mi ruman muher 
cu mi ta bai haya?" Ariba cual e 
muher cu tabata den un bistir suma- 
mente elegante a conteste e siguien- 
te: "Sera bo boca, bo tin cu acepta 
loque bo mama dicidi y si bo no ta 
gusta asina, nos lo laga bo serca e 
homber aki y nos ta hiba su yiu so 
cu nos." David tendiendo e palabra- 
nan aki e ora ey a laga e muher sabi 
cu e tin un otro plan cu su yiu caba. 
Y ora David a mira e auto luhoso 
desaparece atrobe, e la bisa den su 
mes: "No, un sorto di mayor asina 
mi no kier pa mi yiu. Mary merece 
un mayor mihor." 

Ora cu e señora cu ta su bisiña a 
tende loque David a conte, e la bisa 
e siguiente: "Ai mi cielo, bo a laga 
un bon porfenir pa bo yiu bai tira 
afor. Bo no tabata tin derecho di 


haci esey. . . un homber den un 
condicion asina." 

Y despues cu mas mayornan den 
autonan grandi a presenta, y nan 
tambe a ser nenga pa David, e seño- 
ra bisiña di David a bisa su casa, cu 
nan mester duna un keho contra di 
David na polis. Ariba un bon dia a 
presenta un homber cu tambe tin e 
profesion di carpinte hunto cu su 
señora y un yiu muher. Nan mes ta 
bibando na un otro pais, pero varios 
vez nan sa bishita e pais na unda 
David ta bibando. Nan a combersa 
y e mayornan ey a laga sabi con nan 
ta stima nan yiu muher y nan kier 
tur cos bon pe pa mayan e tin un 
bon futuro. Nan a demostra tur 
nan compacion pa e situacion cu 
David ta encontrando su mes aden. 
David den un corto di tempo a bisa- 
nan: "Ta hendenan manera boso- 
nan mi kier pa tuma mi yiu. Den 
boso man mi sabi cu mi yiu lo tin 
un bon mayor. Y e palabra aki ta 
sali fordi profundo di mi curazon." 


Ora cu nan a puntra David ki dia 
nan por pasa pa busca Mary e la 
contesta:"Despues di un dia." E dia 
ey henter dia e la pase den su shop 
di carpinteria. For di paforetabata 
por a tende tur e palabranan di e 
cantica cu Mary tabata cantando. 
E anochi ey e la prepara e cuminda 
pa nan dos come y e la keda mira 
con Mary tab'ata come. Ora cu e la 
hiba su yiu muher chiquito pa su 
cama e no tabata por a domina su 
mes ora cu Mary cu un voz inocen- 
te a bise e siguiente: "Papa, awe no- 
chi mi ta un mucha muher chiquito 
atrobe, duna mi un sunchi prome 
cu mi bai drumi." 

Un lagrima a aparece den su wowo, 
David tabata ser confronta cu un di 
e penanan mas duro cu e por a yega 
na haya su mes aden. Despues e la 
sacudi su cabez y a bisa: "No, Mary 
ta un mucha muher grandi. Un mu- 
cha muhergrandi mes." 

Su curazon a manera parti den dos 
ora cu e la sali of mihor bisa huy 

for di e camber di Mary. 

Pa su mayan ora cu e mayornan 
kende lo tuma Mary como cu nan 
yiu di criansa a yega, e la percura pa 
su yiu muher chiquito ta completa- 
mente cla. 

Un banda di e huki e maleta cu tur 
su bistirnan ta poni, mientras cu 
banda di e maleta un caha di carton 
tabata empaketa cu su coi hunga- 
nan. E la cose un di su popchinan 
cu tabata un poco kibra y e la per- 
cura pa Mary ta bisti den un di su 
mihor bistirnan cu e tin. Pa un rato 
e la combersa cu e mayornan nobo 
di Mary: "Mi ta entrega mi yiu den 
boso man. Mi ta spera cu hunto cu 
boso e lo bai tin un bida yena cu fe- 
licidad. Aki un rato mi lo bai hunto 
cu boso na aeropuerto pa despedi. 
Eynan lo ta e ultimo vez cu mi lo 
mira mi yiu. Ora cu e dia yega cu 
mi mester fallece, no trece Mary 
na mi entierro pa tuma despedida. 
Lage keda cu e recuerdo bibo den 
su mente manera actualmente mi 
ta." Un poco rato despues nan a coi 
un taxi pa bai aeropuerto. "Mary, 
nunca no a yega di bula den avion," 
David a bisa su yiu. "Awe ta un dia 
grandi, Mary lo bula den avion. Ora 
cu nan a yega aeropuerto, David 
kende tabata tin un saco di papel 
den su man, a saca algun blas for di 
e saco. E la supla nan y a mara nan 
na un liña y despues e la duna Mary 
esaki. 

David a cumpra e blasnan pa asina 
Mary su atencion ta un poco kita pa 
si encaso e despedida ser algo difi- 
cil. Ora cu e vuelo di e avion cu nan 
tin cu biaha cu ne a worde anuncia, 
David no tabata por a domina su 
mes y saca un bril di solo y a bisti 
esaki pa asina skonde su lagrima- 
nan. Mary a corre bin serca dje pa 
dune un sunchi pero David a tene 
na un distancia y solamente a dune 
un man. E unico palabra cu e por 
a pronuncia e momento ey tabata 
ta: "Mary, un bon biaha y tur cos 
bon. Papa ta stima bo hopi mes." 
Tabata e momento mas duro cu un 
ser humano por haya su mes con- 


fronta cu ne ariba mundo. 

Cu un dolor na su curazon e tabata 
mira con Mary tabata camnando di- 
lanti cu su blasnan di e colornan 
blauw, geel, corra, roos y berde. Co- 
lornan cu no tabata por a trece nin- 
gun sorto di alegria pa David. David 


tabata spera ki ora Mary ta drai su 
cara pa dune e ultimo saludo, pero 
su atencion tabata dedica completa- 
mente ariba e blasnan, cu e la lubi- 
da di bira su cara pa zwaai su man 
y bisa su tata ayo. 

Tur e cayanan atrobe ta completa- 
mente ocupa cu hende. Un y tur 
ta haciendo nan compras di pasco 
y ta carga saconan yen di adorno- 
nan pa kerstboom. Cada pacus ta la- 
ga nan showcase brilla cu adorno- 
nan di pasco cual ta halando aten- 

cion tanto di juventud como di es- 
nan mas bieuw. Un pa un tur ta du- 
nando un bista unico y ta un pre- 
ciosidad pa mira e showcasenan cu 
nan pintura di sneeuw ariba e glas. 
Ariba un di e pacusnan un emplea- 
do ta tratando ainda pa pone un 


kerstboom cual lo ser yena cu luz- 
nan di color. For di e diferente ra- 
dio emisoranan cu nos tin na Aruba 
musica di aguinaldo ta resonando y 
anuncionan comercial di pasco ta 
scuchable. Esaki ya ta un sorto di 
traduccion di tur aña, y si bo ripa- 
ra bon ta parce cu tur hende mes ta 
contento cu e fiesta di pasco. Pero 
for di tur e melodianan bunita cu ta 
resonando, gritonan di urgencia di 
esnan cu ta malo, esnan cu ta den 
nan ultimo rosea y esnan cu ta pa- 
sando hamber y miseria tambe ta 
resonando, aunque cu esaki no ta 
scuchable pa tur. 

Of yoramento di un hende humano 
cu ta bibando sin ningun famia na 

mundo, cu no tin un hende pa brin- 
de consuelo of pa invite pa un fiesta 
di pasco. Den un cas asina natural- 
mente no tin ningun kerstboom. Y 
tampoco lo no ta bai tin calacuna 
of galiña horna. Ta solamente triste- 
za y lagrima so por compaña un fa- 
mia cu ta den un condicion asina. 
Tin di nan cu talvez ta manda e ora- 
cion aki na cielo: "0, mi bon Dios 
si enverdad Bo ta existi anto mi kier 
pa Bo por haci tur cos bon loque ta 
trata di cifras, pero mas tanto ainda 
con pa reparti si', mi ta kere cu nos 
Señor mester siña un poco mas di 
esey ainda." 

Den un di e cayanan un homber 
bieuw ta lastrando su pia cu tur su 
esfuerzo. Cu lagrima ocupando su 
wowonan e ta para y ta keda mira 
den un di e showcasenan. Un son- 
risa ta aparece ariba su cara ya tosta 
di viejez y di tanto duro cu e la ye- 
ga di traha den solo. Kiko talvez na 
e momento ey ta pasando den su 
memoria? E lo tin miedo cu morto 
lo aparece pronto dilanti di su por- 


ta? Of e lo ta pensando ariba e pe- 
riodo di su juventud? Of e lo ta 
pensando ariba su famia, of su seño- 
ra cu a bandona nos mundo, of ari- 
ba un di su yiunan cu ta trahando 
leuw for di su isla pa gana su pan di 
cada dia? Talvez ta un di e pensa- 
mentonan aki ta ocupa su mente. 
Poco-poco e la alcansa e final di e 
caya y a laga su mes cai sinta ariba 
un banki. Un cansancio terible ta 
ocupa di su persona na e momento 
ey. Pero e tambe mescos cu tur otro 
kier tin algo den cas pa si encaso e 
haya bishita. Pero ta bon riparable 
na su cara cu e ta di un edad hopi 
halto y cu e ta un persona cu a yega 
di pasa den periodo duro. Un perio- 
do talvez duro pero sinembargo fe- 
liz. E ta un persona cu a para realiza 
con nos dushi Aruba dia pa dia a bi- 
ra mas caro. Ainda e por sacrifica su 
mes pa e por come un pida pan tur 
dia. Pero pa cuanto tempo mas? In- 
dependencia, ta un palabra cu e la 
yega di tende for di e periodo di su 
mucha. Pero pe ya e ta resona igual 


Campeon 

Selfservice 



AÑA NOBO TEL: 24115 


cu un novela cu no tin final. Aruba 
un isla yen di hendenan bon para 
pero tambe cu bastante pobernan 
cu no sa con pa adapta nan mes na 
nos Aruba carisimo. Pero sinembar- 
go nos ta den e periodo di pasco y 
laga nos tur coopera pa aunque ta 
un vez den un aña so nos tur ta uni 
pa brinda un y tur e paz necesario 
cu tanto nos ta haci falta di dje. 



Gobierno di Aruba 


GOBIERIMO INSULAR Dl ARUBA 

TA ENCERA SU MES CU HENTER E 
PUEBLO Dl ARUBA 

PADESEA HENTER E COMUNIDAD ARUBANO 
UN FELIZ PASCU I UN AÑA NOBO 
YEN Dl PROSPERIDAD Y CU TUR SIN 
EXCEPCION Dl NINGUN, NAN DESEONAN Y fl ' 
ANHELONAN BIRA UN REALIDAD. 

BON PASCO 
FELIZ AÑA 1982 

MO TH SIRBI Pll NADfl IUIHS 
BO TR IMPOTENTE 


No tin ningun hende cu por calcu- 
la asina facil e edad di Patricia. E 
tin un curpa bunita, slank y ainda 
e ta hopi actractiva. Tur hende ta 
kere cu ainda e tin e edad di trinta 
aña, aunque cu ya e tin tres yiu. 
Tres luna prome cu e la sera conoci 
cu Peter Harrison di 23 aña, e la sa- 
bi di conquista e corona di Miss 
Blackpool durante su vacacion na e 
strand Britanico, conhuntamente cu 
su ruman muher mas grandi, Marga- 
ret. Peter Harrison, un persona cu. 
ta traha den asunto di radio tambe 
den e mes un periodo ey tabata di 
vacacion na e strand ey y e la purba 
na traha un compromiso cu Patricia 
e belleza cu a logra na sali miss den 
e certamen di belleza. 

Y pa su suerte su invitacion cu e la 
haci na Patricia a ser acepta. E ta- 
bata sinti su mes e homber mas fe- 
liz di mundo ora cu e por sali cu Pa- 
tricia y e tabata ser odia pa hopi 
homber ora cu nan tabata mira su 
persona conhuntamente cu Patricia 
ariba e pistanan di baile di diferente 
club. Nan tabata conoce otro ape- 
nas seis siman, ora cu e la haci e pe- 
ticion na Patricia pa e bira su seño- 
ra. Y tabata e victoria mas grandi cu 
su curazon por a canta ora Patricia 
a acepta su peticion. Un sunchi sin 
final a sigui mientras cu e lunacon- 
huntamente cu e streanan na cielo 
tabata e unico testigo di nan sunchi 
pasional. Peter tabata sinti su mes 
den cielo. E por conta ariba e mu- 
her cu a roba un espacio na su cura- 
zon. Como cu Patricia kier a keda 
biba serca di su mayornan, Peter a 
pidi un overplaatsing di su trabou 
y cu ayudo financiero di su mayor 
13 



Peter Harrison a spera cu su se- 
ñora tabata tin compacion cu su 
enfermedad. 


y tambe di e mayornan di Patricia 
nan por a logra haya un cas na War- 
rington. Nan tabata sinti nan mes 
sumamente feliz. Dentro di seis aña 
nan a bira mayor di tres yiu. Prome 
a nace un mucha muher na 1960, y 
na aña 1963 nan a trece un yiu 
homber na mupdo y despues na 
1966 a bolbe nace un mucha mu- 
her. Nan a haya e nombernan di: 
Maude, Richard y Henrietta. Nan 
tabata hiba un bida mescos cu tur 
otro pareha casa. Asina tambe den 
e bida cu nan ta hibando nan tabata 
pensa di sigui te na nan viejez ron- 
dona pa felicidad. Pero lastima cu 
nan bida despues no a sigui manera 
nan a biba pensa. 

Den principio di 1977 Peter a bira 
malo y e dokternan a participa na 
su persona cu e ta sufriendo di mul- 
tiple sclerosis. E dokternan ariba e 
tereno aki no tabata por a yude. E 
enfermedad cu a ocupa su persona 



1|S: m. 

Patricia Harrison no tabata kier a 
keda cu su casa. 


lo bai peora dia pa dia. Patricia te 
na e momento ey ta un persona cu 
ta costumbra di bai fiesta y tambe 
bai na un club pa hunga bingo. E 
tabata un señora mihor bisa cu ta 
gusta diverticion. Peter a kedasigui 
compaña su señora ora cu e tin un 
fiesta pa bai pero si contra su gusto. 
E tabata haci tur su esfuerzo como 
cu su stimacion pa su señora ta ho- 
pi grandi. Despues den sala di corte 
a ser bisa cu e tabata por a cai ariba 
su rudia pa adora e suelo cu su se- 
ñora a camna ariba dje. Pero contra 
su deseo e malesa poco-poco a cu- 
minsa apodera di su curpa y na 
1979 ya e tabata completamente 
ocupa pa e enfermedad cu e ta su- 
friendo di dje. E enfermedad aki a 
yega asina leuw cu despues ta den 
un invalidewagentje e tabata core, 
como cu e no tabata por a camna 
mas sin ayudo di un garoti, ariba 
cual e tabata leun cu tur su peso. 
Peter no tabata kier pa Patricia bira 




ARUBANO 

AVP 

TA DESEA HENTER E PUEBLO Dl ARUBA 
UN PASCO YEN Dl FELICIDAD 
Y UN AÑA YEN Dl PROSPERIDAD. 

Bon Pascu 
Feliz Aña Nobo 



Algemene Bank 
Nederland 



CU E STREA Dl BETHLEHEM 
LO POR ILUMINA ARIBA 
NOS DUSHI ARUBA 
ASINA POR REINA PAZ Y FELICIDAD 

Bon Pascu 
Feliz Aña Nobo 

Paul St. Claire e amante di Patricia. 


e victima di su enfermedad y e ta- 
bata coraha su señora pa den vez en 
cuando e sali su so pa e por busca 
un poco divirticion pa asina e no 
keda tur dia sinta den cas. Y esey 
Patricia a haci tambe algun vez ora 
cu ariba un dia e la sera conoci cu 
Paul St. Clare y a cuminsa un rela- 
cion cu ne. Pero e la tene e relacion 
cu e tabata tin cu Paul skondi pa su 
casa. Peter ningun momento por a 
sospecha cu un otro homber a crusa 
den su caminda. E tabata sigui su 
lucha demasiadamente pa tene su 
señora feliz pa e por a biba pensa 
ariba esey. Un poco tempo despues 
cu e la cuminsa tene relacion cu 
Paul e la cuminsa chercha su casa y 
a lage sabi bon cla cu e no ta sirbi 
den nada mas pa haci sex. 

"E homber di mi ey no ta sirbi pa 
nada mas," e la yega di conta un 
vez na un bisiña di dje, SueWilkin- 
son. "Ta pakiko mi tin e obligacion 
di keda cu un homber asina? Mi ta 
un muher joven ainda y mi kier un 
homber di berdad, no un individual 
manera Peter. Mi kier pa mi por ki- 
ta for di dje y por casa cu un hom- 
ber manera Paul." 

Peter mes nunca no a haya tende 
nada di henter e combersacion aki. 
Pero tabata hopi, pero hopi despues 
mes ora cu e la bin realiza kiko su 
señora ta pensando di dje. 

A yega asina leuw, cu ora Patricia 
sali e tabata yega cas ora pa ora mas 
laat. Y un cantidad di vez e sa yega 
despues di mei-anochi. E tabata 
conta Peter cu e la bai na un baile 
di club of cu e la bai hunga bingo, 
pero en realidad e la pasa e anochi 
eynan den compania di Paul. 
Peter kende no tabata sospecha na- 
da tabata kere e palabranan di su 
señora. E tabata haya den su mes 
cu su señora tabata biba cu e com- 
prendemento pa su enfermedad y e 
tabata yuda Patricia te na unda cu 
e por. 

Ariba un diasabra anochi di 18 au- 
gustus 1979, Patricia a laga su casa 
sabi cu e lo bai un fiesta y cu por 

bira hopi laat prome cu e regresa 
cas. 

"Bo no mester keda lanta pa spera 
ariba mi yegada. Bo por wel di bai 
drumi tempran," e la bisa cu un voz 
normal. Pero un voz yena cu menti- 
ra. Despues den un sistema di cher- 
chamento e la sigui bisa: "Mi no ta 
mira ningun motibo pakiko bo mes- 
ter keda lanta pa spera ariba mi 
mas, toch bo no ta sirbi pa nada 
mas den cama." 

"Patricia," Peter a conteste, "bo sa- 
bi mescos cu ami tambe cu mi no 
tin culpa den henter e caso aki. Esa- 
ki ta e resultado di mi enfermedad 
y no ta pa placer mi a bira malo. Y 
e dokternan tampoco no por haci 
nada pa yuda mi. Kere mi, esaki ta 
duel mi hopi mes," Peter cu un 
stem yen di stimacion a bisa su se- 
ñora. 

"Kier meen, cu ta mala suerte mes 
mi tin anto, no ta asina?" Patricia 
den un manera bruto a responde su 
casa. "Ta pa bo culpa mi mester hi- 
ba un bida manera un suer pasobra 
bo no por haci nada mas di sex cu 


mi. Ta kiko bo ta kere cu mi ta? 
Un muher cu mester biba pa resto 
di su bida sin haci sex?" 

"Loque bo ta bisando ey ta resona 
igual cu bo kier divorcia di mi per- 
sona," Peter yen di duele a bisa su 
señora. 

"Mi ta kere cu esey ta e mihor cos 
cu nos por haci pa nos mes combi- 
niente. Mi lo mester busca un otro 
homber. Si mi mester exigi divor- 
cio, bo lo bai di acuerdo cu esey?" 
Patricia a puntre. 

"Patricia, nos tin un periodo largo 
caba cu otro," Peter a cuminsa bisa. 
"No lubida cu nos tin tres yiu. Ade- 
mas si ta abo a bira malo, mi tambe 
lo a mira pa bo y yuda bo te unda 
cu mi por y nunca lo mi no ni a ye- 
ga na pensa pa bandona bo. Pasobra 
bo ta e angel di mi soño. Patricia no 
lubida con hopi mi ta stima bo pa 
awor mi por tende un pregunta 
cruel asina for di bo persona. Bo a 
lubida talvez caba ariba e promesa 
cu bo a haci na pia di altar. Bo a lu- 
bida caba ariba tur e bondadnan cu 
mi a brinda bo? 


MOVIMIENTO ELECTORAL 
Dl PUE6LO 





Lider di M.E.P. 
Betico Croes 


Mientras aña 81 ta yegando na su fin , 
e dianan di fiesta di Pascu y Aña Nobo 
ta pone un y tur riba mundo pensa y reflexiona 
riba tur loke a pasa durante aña. 

Aki na Aruba aunque con chikito , nos tambe 
ta forma parti di e mundo grandi rond di nos 
cu tur su momentonan cu ta varia di dianan 
agradable , pero tambe di acontecimientonan 
penoso. 


Si nos tira un bista riba e mapa mundial y pone nos na altura di tur loke a pasa y ta pasa durante e aña 
cu ta terminandOy nos mester ta agradecido na nos Creador cu no obstante tur e ratonan menos bon cu 
nos a experencia durante aña , aki na Aruba nos ta libra di hopi trastomo y catastrofe compara cu otro. 
Nos ta consciente sinembargo cu si den cierto terreno nos por a logra algun avance y tin tambe horizon- 
tenan cu nos no por a alcanza cu mes facilidad pero cu tempo nos ta convenci cu comprension y coo - 
peracion di grandi te chikito , tanto den tamaño como den inteligencia nos por ta prepara pa enfrenta 
y contraresta obstaculonan poni den nos camina pa asina yega na nos meta stipula. 

Pascu y Aña Nobo ta yegando y manera costumber mi pensamentonan ta cu boso cu no obstante tin 
boso mes problemanan preocupa pa provenir y destino di boso criaturanan y di boso Isla y tambe ta 
preocupa pa esnan responsable pa dirigi destino di nos Aruba. 

Cu e pensamento aki den mi mente y cu e mes sinceridad di semper , mi ta desea pa medio di esaki 
acerca boso un pa un pa di tal manera confirma un biaha mas mi conviccion y comprension den boso 
cooperacion pa nos celebra e dianan di Pasco na un manera ehemplar den seno di hendenan na cas y 
den compania di tur otronan di bon boluntad. 

Na mes tempo ta yega tambe mi bon deseonan pa un feliz fin di aña y un Aña Nobo cu lo trece realisa- 
cion pa nos tur di e deseonan cu lo por ta beneficioso pa nos, cu ta biba riba nos dushi Aruba. 

Cu Dios guia y conserva nos amor pa libertad. 

FELIZ PASCU Y BON AÑA NOBO. 

Ora cu Patricia tabata dilanti e por- 
ta cla pa sali e la bira su mes den 
direccion di Peter y cu un odio den 
su stem e la grite e siguiente: "Pa 
laga bo sabi bon cla, mi tin un odio 
ariba tur locual tin di haci cu com- 
promiso di casamento. Mi ta un mu- 
her y mi no kier keda pa resto di mi 
bida cu un eskeleto manera bo. Bo 
no ta sirbi pa nada mas. Y awor mi 
ta bai sali un rato pa divirti mi mes 
te unda cu mi por!" Bisando esey 
tambe Patricia a dal e porta sera su 
tras. 

Tabata mas o menos 1'ordi mardu- 
ga ora cu Patricia a bolbe cas y na e 
momento ey ainda Peter tabata lan- 
ta sintando sperando ariba su yega- 
da. Peter a prepara algun coi come 
pe hunto cu un koppi di koffie, pe- 
ro Patricia a hala nan un banda y a 
bise: "Mi no tin hamber awor. Mi 
ta cansa y mi ta bai drumi awor. Pe- 
ter por a ripara cu na e momento ey 
ainda Patricia tabata den su mal 
beis, pero e no a lage ripara nada. E 
siguiente dia ariba un diadomingo 
mainta di 19 augustus, Patricia a 
lanta for di soño y mesora a bisti su 
mes pa sali. E la bisa Peter cu e lo 
bai sali y cu e no ta bolbe prome cu 
atardi. E mes mester prepara algo di 
come pa su mes y tambe pa e mu- 
chanan. E mes lo mira ki ora e lo 
bolbe bek. Y despues di e palabra 
ey tambe e la sali bai. Ya antes su 


yiunan a avisa nan mama ariba e de- 
ber cu e tin cu nan tata y cu nan 
mes. Pero e la contestanan cu un 
stem bruto, cu nan mester preocupa 
cu nan mes asunto. Di e forma ey 
tambe su yiunan no a gusta e esfera 
mas manera antes y nan tambe pa e 
motibo ey a cuminsa sali busca di- 
verticion den diferente discotheek. 
Peter mes a duna nan su permiso y 
a bisa cu e mes lo percura pa e tam- 
be tin su esfera na cas. E anochi ey 
e la keda sinta dilanti di su radio. 

Peter tabata su so na cas ora cu su 
señora ariba e anochi ey pa 7'or a 
yega cas den un mal humor. Ora cu 
Peter a bise cu ainda tin cuminda 
pe, e la grite cu un stem odioso: 
"Vreet e bo mes. Ami no mester 
di dje. Mi tin un persona awor cu 
ta stima mi y e mag di adora mi 
cuanto cu e por." 

"Nos lo por sinta papia ariba e 
asunto ey Patricia?" Peter a puntre. 
Nunca e no a yega di sinti su mes 
asina desconsola. 

"Bo ta mi señora y mi mester di bo 
na mi lado. Y si bo kier ofrece bo 
ayudo podiser mi por logra atrobe 
na brinda bo loque bo kier. Mi ta 
comprende awor cu mi no ta un 
homber perfecto mas manera bo ta 
desea y cu bo ta un muher cu ta 
gusta haci sex. Talvez den futuro..." 
Patricia a bira lomba pe y cu un voz 


cu a resona frieuw a bise: "Mi no 
tin nada mas di papia cu bo. Bo ta 
un homber cu no ta sirbi pa nada 
mas toch. Ta kiko mas bo por ofre- 
ce mi? Mi a haya un otro homber 
cu si por duna mi loque mi mester. 
Pero abo, liibida. Bo no ta sirbi co- 
mo un homber mas." Peter a sinti 
su mes yen di verguenza. Tabata 
igual cu hasta su curazon a bandona 
su curpa humano y cu e luz di su bi- 
da a ser paga. E palabranan aki bisa 
na su persona a herida su curazon. 
Patricia a bai den su cambery a cu- 
minsa make-up su mes. E no a ripa- 
ra cu su casa a sigui'e, cu tursu pe- 
so geleun ariba su garoti, tampoco 
e no a mira ora cu su casa a trompi- 
ca pa di cual forma e la cai contra 
di su persona. Nan tur dos na e mo- 
mento ey a cai na suela, Peter na e 
momento ey ainda tabata tin e ga- 
roti den su man. Y despues tambe 
e la ser ocupa pa un furiosidad 
enorme. Peter no tabata por a do- 
mina su mes mas. E la lanta su garo- 
ti y a laga esaki baha cu tur su forsa 
ariba e cabez di Patricia. Y despues 
e la sigui dal e cu e garoti y tabata 
parce cu no tabata tin un final. Si 
antes e tabata sunchi su señora cu 
tur su pasion awor e tabata golpia 
esaki. Despues diripiente e la stop 
y pa basta rato e la keda mira su di- 
lanti. Cu hopi esfuerzo haci e tabata 
por a lanta ariba su pia atrobe. 

HOLIDAY SCHEDULE: 

Dec. 15 — Open 8 a.m. — 5 p.m. 

Dec. 25 — Open 9 a.m. — 3 p.m. 

LA VENEZOLANA 
TIENDA MIREP 

Na unda tin articulos di 
ultimo moda. 

Pa caballeros na 
un prijs razonable 
ta desea henter e 
pueblo di Aruba 

UN BON PASCU 
Y 

FELIZ 
AÑA NOBO 

Steenweg 12 Tel: 21444 



GSTRELLA 

Ta superior den servicio, calidad den comestible 
fruta - berdura - beleg pa pan - carni fresco tur dia. 
Haci bo compras na grandi pagando barata na 

Despues e la sera e porta di e cam- 
ber di su señora y a bai sinta dilanti 
su radio cu un botter di cerbez. E la 
pega e radio y despues di basta ora 
e la pega soño. 

Tabata 6'or di mainta ora cu e la 
lanta for di soño y e mester a sinta 
pensa un rato prome cu e la realiza 
kiko a pasa e anochi prome. Cu su 
garoti e la lastra su pia y a bai na 
camber di Patricia, na unda e tabata 
benta bou na suelo. E la trata na 
trece bek na su conocemento y 
tambe door di rosea artificial, pero 
envano. Patricia a muri un morto 
hopi liher despues cu e la caba di ri- 


cibi e golpinan. 

Na polisnan e la conta e siguiente: 
"Mi tabata hopi spanta y mi tabata 
sute pa loco cu e garoti ariba su ca- 
bez. Mi no tabata sabi mas kiko mi 
tabata haciendo." 

E abogado di Peter a defende di e 
siguiente manera: "Akinan nos di- 
lanti tin un homber di bon curazon 
para, cual a manera a ser obliga di 
mata. Su enfermedad a kibra su bi- 
da completo. 

E la perde trabou y ora cu e la bira 
impotente su señora tambe a bira 
lomba pe. Varios vez e tabata cher- 
cha su persona cu e no por ofrece 
nada mas loque un homber mester 


ofrece un muher. E huez a bin com- 
prende henter e situacion y a con- 
dena Peter cu solamente tres aña di 
prison. 

Peter a wordo compaña pa polis y 
su yiunan. Pafor e yiunan a bisa e 
siguiente na prensa: "Nota importa 
nos nada loque nos tata a haci, nos 
lo keda stime. Ta nos mama tabata 
tin tur e culpa di loque a pasa. Hopi 
vez nos a yega di roga na nos difun- 
to mama pa e termina cu locual e ta 
haciendo, pero e no tabata kier a 
tende. Awor e ta morto, pero nos 
no ta culpa nos tata. Ora cu e sali 
bek for di prison e lo ser bon ricibi 
door di nos. 


la mnctSA 


MUEBLESNAN BUNITA Y Dl 
CALIDAD AINDA PROME CU 
FIESTANAN Dl PASCO 

MARTIN QUANDUS 



Martin Quandus dilanti di su algun trofeonan cu e la sabi di conquista durante su car- 
rera artistico. 


E cantante, compositor y arreglista 
Martin Quandus no a sinta keto du- 
rante su carrera artistica. Y no ta 
por nada cu na Colombia e ta goza 
di e nomber El Triunfador. Cu su 
canto y su composicionnan e la lo- 
gra na roba cu su ultimo longplay e 
mercado internacional di disco. 
Oranan largo e por keda sinta com- 
bersa con e la principia su carrera 
artistico. Un carrera musical cu por- 
fin a pone ariba e caminda cu e ta 
desea. 

Cu un cara brillando di contento 
Martin Quandus a lanta for di e stul 
dilanti un mesa y a saca su man du- 
nando un saludo y a bisa: "Mi ta 
contento cu bo bishita. Haci bo mes 
na cas y tuma un asiento. Un entre- 
vista pa Boulevard? Mi no tin nada 
contra, pero perminti mi na termina 
mi ultimo nota y despues nos ta bai 
mira ariba kiko combersa." Martin 
Quandus despues a bolbe cai sinta 
pa un rato dilanti e mesa cu tabata 
tin den e hadrei na unda su dilanti 
tabata tin algun papel. Martin taba- 
ta terminando su ultimo nota mu- 
sical di un cancion nobo cu e la 
composita. Un piano cu tabata den 
e hadrei ta duna bo di comprende 
cu bo ta den cas di un musico. 
Martin Quandus no ta un cantante 
cu mester di mucho introduccion. E 
tin jriba su nomber mas di 400 
composicion y ariba mercado inter- 
nacional ya e tin 13 composicion. 
"Despensa mi pa e ratito di tempo 
cu bo a warda ariba mi," Martin 
Quandus bisti den un jeans y un ca- 
misa color roos a bisa asercando mi 
persona atrobe. Martin a hala un 


stul mas aserca y a bisa: "Enverdad, 
tabata algo grandioso mes pa mi 
persona ora cu e noticia a alcansa 
mi, cu mi prome LP ariba mercado 
internacional a logra penetra den e 
top-parade. Con mi a yega ariba e 
idea pa graba un disco internacio- 
nal? Pa cuminsa mi tin cu bisa, cu 
mi tabata tin casi un aña sin graba 
despues di mi ultimo longplay cu 
"Revolucion Latina", ora cu mi a 
bisa den mi mes, caramba e pueblo 
tin mas o menos un aña sin tende 
nada di Martin. Asina no por sigui, 
pasobra mi tin e costumber pa al- 
gun vez pa aña lansa un disco ariba 
mercado. E ora ey ariba mi propio 
esfuerzo mi a bai Colombia pa gra- 
ba un disco 45, cual ta contene un 
cumbia na papiamento y e otro 
banda un soca. Despues tambe cada 
dos luna mi tabata graba un 45 te 


cu mi a yega na esun ultimo, cu mu- 
sica Colombiana, un banda titula, 
Perdoname vida mia y Tristes re- 
cuerdos. Y tabata e composicion- 
nan aki cu a sorpresa e gerente cual 
mesora a avisa e doño di e compa- 
nia di Discos Victoria pa puntre 
kiko e ta opina di mi persona como 
cantante y compositor. Un poco ra- 
to despues mi tabata tin e honor di 
por a combersa personalmente cu e 
doño den su oficina na unda e la 
puntra mi, cu si mi por pasele e sin- 
ta pa medio di un contract na unda 
nos tur dos lo bai sali beneficia. Se- 
gun su palabranan cu mi composi- 
cionnan a encanta su persona y cu 
e lo duna mi e oportunidad pa bai 
Aruba bek pa despues bolbe Co- 
lombia pa graba un disco di largo 
duracion. Pero si e la bisa, cu e kier 
pa mi trece mi propio arreglonan 

Martin Quandus pronto lo bai duna un actuacion 
na television di Colombia. 


y composicionnan pasobra e no ta- 
bata kier ningun composicion of ar- 
reglo di musiconan Colombiano. 
Pakiko no? Pasobra segun su opi- 
nion cu e lo bai resona mescos cu 
cualquier otro disco Colombiano. Y 
e tabata kier un estilo completa- 
mente nobo." 

Martin Quandus ta gusta canta nos 
musica mas cu tur otro, pero sinem- 
bargo den musica internacional su 
preferencia ta bai ariba cumbia. "Mi 
no sa di con, pero ora mi canta 
cumbia mi ta biba cu e ritmo ey pa- 
sobra den un cumbia mescos cu ran- 
chera bo por expresa tur loque bo 
tin na bo curazon. Ademas e ta un 
melodia sumamente bunita, senti- 
mental y romantico cu co por ex- 
presa y yega tur persona cu bo men- 
sahe. Y esey ta loque mas mi cura- 
zon ta desea, pa asina mi por haci 
un y tur feliz cu e ritmo ey, Martin 
a bisa mientras cu e la cuminsa lora 
e manga di su camisa cu a kita for 
di su posicion. Un oloshi di oro cu e 
tabata tin bisti tabata brilla na su 
man. For di pafor un gai na e mo- 
mento ey tabata resona su canto. 

Pero cu Martin Quandus a nace cu 
amor pa musica ta un hecho. "Mi 
mama a conta mi, cu for di chiquito 
caba mi tabata reacciona ora musica 
resona, segun mi mama, ya mesora 
mi tabata cuminsa baila y move mi 
mes ariba e ritmo," Martin Quandus 
a bisa mientras cu un hari chiquito 
a aparece ariba su cara. 

"Keer meen, cu esaki pa mi mama e 
tempo ey tabata un señal cu e taba- 
ta tin un yiu homber chiquito cu lo 
bai lanta cu stimacion pa musica," 
Martin a bisa aserca. 

Actualmente Martin Quandus su 
contract cu e compania di disco 
Victoria pa cual e ta graba pe ta fir- 
ma te cu 1983. Y cu Martin Quan- 
dus por ta orgulloso ta di compren- 
de, pasobra no ta algo facil pa un 
artista lanta di un dia pa otro y lo- 
gra e top den musica cu tanto artis- 


ta ta soña cu ne. Tambe na New 
York Martin Quandus su disco ta 
ariba mercado di venta pa e parti di 
e poblacion lantino cu ta bibando 
eynan. Y eynan tambe segun revis- 
tanan internacional su disco ta go- 
zando di un enorme popularidad. 
Actualmente Martin Quandus tin 
dos hit ta resona na Colombia, un 
di nan ta Tristes Recuerdos, cual 
compania di disco Fuentes pa me- 
dio di un contract cu e compania 
di disco Victoria, cual compania 
di disco cu Martin ta graba, a logra 
pa e artista di fama Pastor Lopez 
canta e composicion di Martin 
Quandus. Kier meen cu Martin cu 
tur su razon por sinti su mes or- 
gulloso cu un cantante di fama a 
canta su composicion Tristes Re- 
cuerdos. "No lubida," Martin a bi- 
sa," cu Pastor Lopez tin un distan- 
cia hopi leuw mes for di mi perso- 
na loque ta trata ariba tereno artis- 
tico. Bo ta comprende mi? Mi ta un 


baby ainda canto di su persona," 
Martin a bisa. 

Actualmente tin dia cu Martin for 
di 8'or di mainta te cu 5'or di atardi 
ta dedica su mes na composita y 
scirbi musica. Pero aunque cu ta te 
na Maart 1982 Martin tin di cumpli 
cu su contract pa graba e proximo 
longplay na Colombia sinembargo 
ya caba e ta sumamente ocupa. 
Motibo di esaki ta lo siguiente: 
"Sinceramente bisa, mi mes kier ca- 
ba tempran pasobra ta binti cancion 
mi mester presenta na e compania 
di DISCOS FUENTES. Y bo por 
kere mi, esaki ta exigi hopi tempo 
di mi, como cu ta binti diferente 
melodia y expresion mi mester pre- 
senta cu ne y cada un mester bin cu 
un arreglo cu tin cu distancia nan 
mes hopi leuw for di otro. Ademas 
den e proximo grabacion mi kier 
bin cu algo mas mihor. Den e disco 
lo bai encera, soca, paseo, cumbia, 
merengue colombiano, y no lubida 

No.l 



CU TODOPODEROSO 
DRAMA SU BENDICION 
ARIBA NOS DUSHI ARUBA 
SU POBLACION PA ASINA 
DEN TUR HOGAR POR REINA 
PAZ Y FELICIDAD. 


Señor 

NADY MARTINEZ 

BO SALESMAN PREFERI 


TA DESEA TUR SU CLIENTENAN, 
AMIGONAN, Y TUR FUTURO 
CLIENTENAN 

UN BON PASCU 
Y 

FELIZ AÑA NOBO 1982 





Peace, love and happiness be 
yours during the Christmas 
season and throughout the 
coming year. 



MERRY 

CHRISTMAS 

HAPPY 
NEW YEAR 



ARUBATRADING COIVIPAIMY 

PA E FIESTANAN Dl 
SAN NICOLAS I FIN Dl AÑA 
NOS TUR TA HASI NOS COMPRAS ATROBE NA 



CflSfl Dl JUGUETES 


WINDSTRAAT 7 
Patras di C.M.B. 


CU A CABA Dl RICIBI UN LOTE 
GRANDI Dl JUGUETES NOBO NOBO. 
PA UN I TUR I.BARATA TAMBE. 


cu ningun di nan no por sali mes- 
cos. Cada un ariba nan mes lo haya 
un otro estilo cual lo varia tanto 
den melodia como den ritmo. Y ya 
cu nos ta den periodo di navidad 
mi lo ta bai tin hopi movemento 
ariba tereno musical," Martin a bisa 
mientras cu e la laga su mes sak un 
poco mas den e stul cu e ta sintan- 
do. Y despues Martin Quandus pro- 
me cu e por a realiza a duna nos di 
comprende algo. Algo cu e tabata 
tin como un secreto warda na su 
curazon. Pero Martin Quandus no 
tabata por a hala su palabra aden 
mas. "Bo sa, tambe mi ta sperando 
ariba mi mucha muher for di Co- 
lombia". . . Un silencio a sigui na e 
momento ey. Despues Martin a bol- 
be tuma palabra. "No tabata mi in- 
tencion pa trece esaki ainda den pu- 
blicidad, pero ya, prome cu mi por 
a realiza, e palabra aki a sali for di 
mi boca. Si, ta asina cu mi ta spera 
mi mucha muher for di Colombia y 
mi kier tin tur mi tempo pa mi por 
dedica mi mes na su persona ora cu 
e yega. E ta e simbolo di mi cura- 
zon," Martin cu un cara brillando 
di felicidad a bisa aserca. 

"Cu e ta jaloers pasobra mi ta hopi 
den publicidad? Awel bon bisa, mi 
a sera conoci cu ne prome cu mi a 
haya fama na Colombia. Pero si 
prome cu esey mi tabata conte cu 
mi ta canta na Aruba y cu mi nom- 
ber varios vez pa dia sa resona na e 
radio emisoranan. Kier meen segun 
mi opinion, cu e la gusta pasobra e 
no a bisa mi, ai no, di con bo ta gus- 
ta musica of di con bo no a busca 
un otro cos pa haci envez di musica. 
Nunca e no a laga mi ripara nada cu 
e tin algo contra. Pero awor cu mi 
nomber ta resona hopi na e radio 
emisoranan di Colombia y cu mi 
nomber ta cuminsa aparece den e 
revistanan internacional, e la cumin- 
sa bira un poco of mihor bisa hopi 
jaloers mes. Pero mi ta trata na gana 
su curazon dunando su persona e 
splicacion cu musica ta un parti di 
mi bida. Pero e no kier tende nada 
di esey," Martin a sigui bisa cu un 


tono abou. 

"Pero tin e posibilidad cu e por 
bandona bo pa e motibo aki?" taba- 
ta nos pregunta. 

"No," Martin a bisa sacudiendo su 
cabez cu'n voz yen di seguridad, 
"pasobra ami ariba mi mes ta un 
persona serio cu bastante responsa- 
bilidad. Y e por confia ariba mi pa- 
labra, pasobra mi no ta un persona 
cu ta gusta hunga cu sintimento di 
hende, pasobra mi tampoco no ta 
gusta pa nan hunga cu di mi. 
Y e garantia aki mi por garantise for 
di profundo di mi curazon. Mi tin 
hopi respect mes pa su persona," 
Martin a sigui bisa, "e ta un mucha 
muher hopi intelligente, e tin hopi 


SEROE COLORADO 

ESSB 

SERVICEITEI 

(Jan Vrolijk) 

TA DESEA 
E COMUNIDAD 
Dl ARUBA 

UN BON PASCO 
Y UN 

FELIZ AÑA 


vak. E la siña pa verpleegster, e ta 
secretaria, e tin diploma den traha- 
mento di cos dushi y actualmente 
e ta siguiendo un otro curso atrobe. 
Y pa mi no lubida e ta specialisa 
den trahamento di cuminda, asina 
ta hamber na su man lo mi no pasa 
nunca/' Martin cu un hari a bisa. 
Un hari cu sigur tabata tin e sinti- 
mento di un persona feliz cu ne. 
“Bo sa/' Martin a sigui bisa, “ami 
mes for di mi ultimo LP ta gusta e 
cancion El Librito. 

Con, bo'n tin idea cual esey ta? Un 
momento/' Martin a bisa mientras 
cu e la lanta for di su stul. "Mi ta 
bai laga bo tende, Martin a bisa 
mientras cu e la camna bai pa e sa- 


DORA’S 

GROCERY 

Ta desea tursu cliente 
y e pueblo di Aruba 
en general 

UN BON 
PASCO 
Y 

FELIZ 
AÑA NOBO 
TEL : 28136 

la. For di e muraya cu ta duna en- 
trada pa e sala un cuadra den color 
preto cu dibujonan di flor cora y 
geel y foyo berde ta mirable. E pa- 
labra "Dios bendiga nuestro hogar 
ta duna e toque necesario na e cua- 
dra. For di hadrei nos por a mira 
Martin kende a bai den direccion di 
un toca disco. 

Martin despues di a busca entre al- 
gun disco, a coi un disco y despues 


di a pasa un paña ariba pa kitastof 
a pone toca. Un roffelmento di tim- 
baleta a cuminsa resona pa despues 
e trompetnan produci e prome to- 
nonan musical. "Esaki ta El Libri- 
to," Martin for di e sala a bisa cu un 
tono halto tratando pa su voz sali 
ariba e musica cu ta resonando. Un 
poco despues Martin a bolbe bek 
den e hadrei unda cu nos combersa- 
cion ta tumando lugar. "Bo sa, e 


cancion aki ta pa un chansa mi a 
trahe, pero e la resulta tambe den 
un exito. E cancion aki conhunta- 
mente cu tur e otronan tambe bo 
por haya nan ariba cassette cumpra 
na Colombia y tambe un poster cu 
mi potret ariba. "Cu mi por logra 
cualkier dia un disco di oro? Ken 
sa. . . ohala cu mi por logra haya e 
honor ey. . . 

AÑA NOBO 

ESSOVILLE ESSO 
SER VICENTE R 

ta participa cu e siguiente materialnan lo ta available awor na e station pa facilita bodyman y 
mecaniconan, especialmente den weekend: primer,thinner, bodyfiller, masking tape, sandpaper, 
sanding disc, sparkplug cables, points, condenser, rotors (auto japones) airfilters,freon refrige- 
rant 12 (auto airco) gaskets, seals & oil charge. 

ESSOVILLE ESSO SERVICENTER awor bouw di direccion di Reggie Oduber ta habri tur 
diadomingo di 8 a.m. pa 5 p.m. y pa cada 10 florin cu cumpra na nos station ta hanja ticket 
pa participa den e X mas raffle di San Nicolas Business Association y e oportunidad di gana 
Fls. 7000,— florin. 

San Nicolas Tel: 45333 

Lady Borden 

ALL NATURAL ICE CREAM 

FIRST IN FLAVOR FIRST IN QUALITY 

iMfoHTE °> KING SIZE 
BARGV-BURGER 

BOULEVARD CENTER - NASSAUSTRAAT - SAN NICOLAS 

NET UN POCO 
MAS MIHO ! 

Pa pedida pasa na 

MUEBLERIA TU HOGAR 
Fergusonstraat 22 
Dakota, Aruba 
Tel: 21371 - 23690 


DEN NOMBER DI SU STAF Y 
PERSONAL Y MUY EN ESPECIAL DI 
BO AMIGO Y SERVIDOR 
SR. TUYO CROES 

TELA PA FURA STOEL 

